section_heading: Biografija
paragraph_text: O Mikoli Dileckom postoji relativno malo informacija, no njegova ostavština govori da je riječ o izrazitom glazbenom umjetniku. Rođeni Kijevljanin, ili kako bi Ukrajinci rekli Kijanin, bio je stalno u pokretu. Stvarao je glazbenu umjetnost u Ukrajini, ali i litavskom Vilniusu gdje se školovao na Jezuitskom sveučilištu, zatim Smolensku i Moskvi. Zbog poljsko-litavske okupacije, ovaj vrsni skladatelj svoga razdoblja zasluženo priznanje stekao je tek u Moskvi potkraj života, posebno nakon objavljivanja "Glazbene gramatike" 1677. godine.